**Anette Olzon** (oik. **Anette Ingegerd Blyckert**, o.s. **Olsson**, s. 21. kesäkuuta 1971 Katrineholm, Ruotsi) on ruotsalainen laulaja, joka toimi suomalaisen Nightwish-yhtyeen laulusolistina keväästä 2007 syksyyn 2012. Olzon esiintyy kahdella Nightwishin studioalbumilla *Dark Passion Play* (2007) ja *Imaginaerum* (2012). Taiteilijanimessään hän käyttää tyttönimestään johdettua sukunimeä Olzon. Hän on julkaissut kaksi soololevyä.

Ura
---

### Nightwish

#### Yhtyeeseen liittyminen

Anette Olzon valittiin Nightwishin laulajaksi 2 000 hakijan joukosta vuonna 2007. Olzon kuuli Nightwishin musiikkia ensi kerran vasta pari kuukautta ennen Tarja Turusen erottamista. Ensimmäinen hänen omistamansa Nightwish-levy oli *Highest Hopes*, jonka pariin hänet ohjasi hänen Nightwish-fani siskontyttärensä. Turusen lähdettyä Nightwishista Olzonin ABBA-cover-yhtyeen ääniteknikko ehdotti Olzonille laulajan paikan hakemista. Olzon ei aluksi innostunut ajatuksesta mutta jonkin ajan päästä hän päätti yrittää. Hän lauloi Nightwishin "Ever Dream" -kappaleen ja lähetti nauhan Nightwishin kuultavaksi. Tuomas Holopainen vastasi hänelle sähköpostilla, jossa hän kertoi pitäneensä Anetten versiosta ja äänestä.

Seuraavia laulunäytteitään varten Olzon sai Holopaiselta paluupostissa *Once*-albumin instrumentaaliversion. Olzon nauhoitti levyn taustojen päälle versiot kappaleista "Nemo", "Higher than Hope" ja "Wish I Had an Angel". Hän teki lisäksi version "Kuolema tekee taiteilijan" -kappaleesta.

Maaliskuussa 2006 Nightwish lähetti medialle tiedotteen, jossa he pyysivät lähettämään lisää demonauhoja ja laulunäytteitä. Anette lähetti Holopaiselle sähköpostia kysyen, olisiko hänen pitänyt lähettää lisää laulunäytteitä. Vastauksessa Holopainen totesi, että vaikka Olzon oli yksi parhaimmista hakijoista, hänestä ei voi tulla uutta Nightwishin solistia. Sähköpostissa ei mainittu mitään varsinaista syytä, mutta Anette päätteli, että syy oli joko hänen ikänsä tai se, että hänellä oli lapsi ja maailmankiertueilla yhtye on pitkiä aikoja poissa kotoa.

Olzon lähetti yhtyeelle vielä yhtyeensä Alyson Avenuen live-DVD:n. Elokuussa Olzon sai Nightwishin managerilta Ewo Pohjolalta viestin, jossa hänet kutsuttiin Suomeen tapaamaan Nightwishin jäsenet ja koelaulamaan kappaleita studiolle. Suomessa Olzon lauloi muutamia vanhempia ja uudempia Nightwishin kappaleita. Olzonin seuraava Suomen vierailu koitti kuukauden päästä, kun Holopainen kutsui hänet juhlimaan saarelleen Kiteelle. Holopaisesta ja Olzonista otettiin koekuvia mahdollista tulevaa yhteistyötä silmällä pitäen. Palattuaan kotiin Olzon sai Holopaiselta viestin, jossa kerrottiin, että yhtye odottaa vuoteen 2007 asti ennen lopullisen solistivalinnan tekemistä. Tammikuussa Olzon sai kauan odottamansa puhelun, jossa Holopainen ilmoitti, että Anette Olzonista tuli uusi Nightwishin laulaja.

#### Dark Passion Play ja Imaginaerum

Valinta julkistettiin virallisesti yhtyeen verkkosivustolla 24. toukokuuta 2007. Ensimmäinen Nightwishin kappale, jolla Olzonin ääntä kuultiin, oli 25. toukokuuta 2007 internetin kautta ladattavana digisinglenä julkaistu "Eva". Yhtyeen jäsenet ottivat Olzonin hyvin vastaan, mutta tämä ei ollut varautunut Nightwishiin kohdistuviin julkisuuspaineisiin ja siihen, että Helsingborgin rauhallinen omakotitaloalue täyttyi hänestä kiinnostuneista suomalaisista toimittajista ja valokuvaajista. *Dark Passion Play* -albumin ilmestyttyä syksyllä 2007, Olzon joutui kriitikoiden ja yhtyeen fanien kritiikin kohteeksi. Musiikkikriitikot arvostelivat hänen ääntään ja pukeutumistaan. Yhtyeen fanit vertasivat häntä Turuseen ja huusivat konserteissa Tarjan nimeä. "Bring Tarja back" -kyltit vaikuttivat laulajan itsetuntoon. Olzon sai faneilta aggressiivisia kirjeitä ja Etelä-Amerikassa jopa tappo­uhkauksen.

Vuoden 2008 kiertueella Nightwish joutui perumaan keikkoja Olzon sairastelujen takia, laulaja oli flunssakierteessä ja hänellä oli ääniongelmia. Loppuvuodesta hän poistui lavalta kesken konsertin ja Nightwish joutui keskeyttämään konsertin. Tapahtuma rikkoi Olzonin ja yhtyeen muiden jäsenten luottamusta toisiinsa.

Olzon koki olevansa taloudellisesti eriarvoisessa asemassa muihin yhtyeen jäseniin verrattuna ja raha-asiat alkoivat vaikeuttaa välejä. Yhtyeen muut jäsenet hoitivat liikeasiat Scene Nation Oy:n kautta. Olzon perusti oman yrityksen, Momma Anka AB:n, jota kautta hänen konserttipalkkiot ja rojaltit käsiteltiin. Olzonin yritys teki vuonna 2010 tappiota 72 800 euroa. Olzonin toinen lapsi syntyi heinäkuussa vuonna 2010 ja Olzon palasi äitiys­lomalta nauhoittamaan *Imaginaerum*-albumia. Albumi julkaistiin vuonna 2012.

#### Ero yhtyeestä

Olzon lähti Nightwishista lokakuussa 2012. Olzon oli raskaana ja hän jäi sairastumisen takia pois konsertista kesken Yhdysvaltain kiertuetta Denverissä. Pian yhtye tiedotti erosta nettisivuillaan. Päätöksen kerrottiin syntyneen yhteisymmärryksessä ja syyksi ilmoitettiin ristiriidassa olevat tavoitteet ja päämäärät. Yhtye jatkoi kiertuetta hollantilaisen Floor Jansenin kanssa. 

Joulukuussa 2013 Olzon väitti yhtyeen käytännössä erottaneen hänet, mutta yhtye kumosi väitteet ja syytti Anettea totuuden vääristelystä ja mustamaalauksesta.

### The Dark Element

Olzon on kertonut, että Nightwishin jälkeen uudestaan pinnalle ponnistaminen oli vaikeaa, ja lisäksi sairaanhoitajan opinnot veivät aikaa laulamiselta. Sooloalbumin jälkeen hän ei tehnyt musiikkia ennen kuin aloitti yhteistyön Sonata Arcticassa aiemmin toimineen kitaristi Jani Liimataisen kanssa. Olzonin ja Liimataisen The Dark Element -projektin esikoisalbumi ilmestyi marraskuussa 2017. Kokoonpanon toinen albumi *Songs the Night Sings* julkaistiin loppuvuodesta 2019 Frontiers -levy-yhtiön kautta.

### Sooloura ja yhteistyö muiden artistien kanssa

Olzon vierailee Nightwishin kitaristin Emppu Vuorisen toisen yhtyeen Brother Firetriben albumilla *Heart Full of Fire* (2008). Hän on myös laulanut duettona Lauri Ylösen kanssa kappaleen "October & April", joka julkaistiin singlenä sekä The Rasmuksen *Best of 2001–2009* -kokoelma-albumilla. Vuonna 2012 hän lauloi Alyson Avenuen kanssa kappaleet "Liar", "Into the Fire", "Always Keep on Loving You" ja "Fallen" sekä Sapphire Eyesin kappaleet "This Love This Time" ja "Lay Down in my Arms". Vuonna 2016 hän lauloi Black Mount Risen kappaleen "Apart and Astray".

Olzon laulaa Swallow The Sunin singlellä kappaleen "Cathedral Walls" (2012), kappale on julkaistu myös levyllä *Emerald Forest and the Blackbird*.

Olzonin sooloalbumi *Shine* julkaistiin 28. helmikuuta 2014.

Yksityiselämä
-------------

Olzon syntyi musikaaliseen perheeseen ja opiskeli Göteborgin Balettakademienissa, Kööpenhaminan konservatoriossa ja Malmön Musikhögskolanissa. Nuoruudessaan hän myös soitti äitinsä pakottamana oboeta kahdeksan vuoden ajan. 17-vuotiaana Olzon liittyi Take Cover -nimiseen cover-yhtyeeseen ja 21-vuotiaana lauloi *Gränsland*-musikaalin pääroolissa Helsingborgissa. Sittemmin hän on laulanut muun muassa Alyson Avenue -yhtyeessä, joka on julkaissut kaksi albumia: *Presence of Mind* (2000) ja *Omega* (2004). Olzon asuu Helsingborgissa. Olzon erosi Fredrik-miehestään keväällä 2008. Hänellä on kolme poikaa: heinäkuussa 2001 syntynyt Seth sekä vuosina 2010 ja 2013 syntyneet pojat. Kahden nuorimman pojan isä on laulajan nykyinen avomies Johan Husgafvel.

Olzonin syksyksi 2010 suunnittelema soololevy lykkääntyi raskauden takia.

Olzon on ammatiltaan sairaanhoitaja.

Diskografia
-----------

### Soolotuotanto

**Albumit**

* *Shine* (2014)
* *Strong* (2021)
* *Rapture* (2024)

**EP:t**

* *Vintersjäl / Cold Outside* (2016)

**Singlet:**

* Lies (2014)
* Shine (2015)
* Parasite (2021)
* Sick Of You (2021)

### Nightwish

**Studioalbumit:**

* Dark Passion Play (2007)
* Imaginaerum (2011)

**Soundtrackit:**

* *Imaginaerum: The Score* (2012)

**Singlet:**

* Eva (2007)
* Amaranth (2007)
* Bye Bye Beautiful (2008)
* The Islander (2008)
* Storytime (2011)
* The Crow, the Owl and the Dove (2012)

**EPs**, **Live Albumit** & **MCD:t:**

* Made in Hong Kong (And in Various Other Places) (2009)

### Alyson Avenue

**Studioalbumit:**

* Presence of Mind (2000 / uusintajulkaisu 2009)
* Omega *(2004 / uusintajulkaisu 2009 nimellä Omega II)*

**Singlet:**

* I Am (Your Pleasuremaker) (2004)

**Kokoelmat:**

* Munich's Hardest Hits
* Melodic Rock
* Fireworks Magazine
* Total Frontfork

### The Dark Element

**Studioalbumit:**

* The Dark Element (2017)
* Songs The Night Sings (2019)

**Singlet:**

* The Dark Element (2017)
* My Sweet Mystery (2017)
* Dead to Me (2017)
* The Ghost and the Reaper (2017)

### Allen/Olzon

**Studioalbumit:**

* *Worlds Apart* (2020)
* *Army of Dreamers* (2022)

**Singlet:**

* "Worlds Apart" (2020)
* "Never Die" (2020)
* "Army of Dreamers" (2022)
* "All Alone" (2022)
* "So Quiet Here" (2022)

Lähteet
-------

1. ↑  Karri Lehtiö: Anette on Nightwishin uusi laulaja  24.5.2007. Iltalehti. Viitattu 24.5.2007.
2. ↑  Yhtye - Jäsenet  Arkistoitu. Viitattu 1.3.2023.
3. 1 2  Anette Olzon - Encyclopaedia Metallum: The Metal Archives *www.metal-archives.com*. Viitattu 18.7.2019.
4. ↑  Pasi Kostiainen: Lapsi oli estää valinnan.  *Ilta-Sanomat*, 25.5.2007, s. 37.
5. ↑  Nightwish-solistiksi noin kaksi tuhatta hakijaa *mtvuutiset.fi*.  15.1.2007. Viitattu 25.5.2022.
6. 1 2 3 4 5  Anette Olzon kertoo valinnastaan Nightwishin laulajaksi *hs.fi*.
7. ↑  Anette Olzon Nightwishin uusi solisti *Soundi.fi*. Viitattu 18.7.2019.
8. 1 2 3  Nightwishistä erotettu Anette Olzon: "Kiertueilla oli niin ahdistavaa, että sain paniikki-kohtauksia" *Me Naiset*.  19.12.2013. Viitattu 25.9.2019.
9. 1 2 3 4  Nightwishistä erotettu Anette Olzon: "Bändin pojat päättivät puolestani kaiken" *Me Naiset*.  19.12.2013. Viitattu 25.9.2019.
10. 1 2 3  Merja Asikainen: Uutuuskirja: Anette Olzon kiukutteli itsensä ulos Nightwishistä – vaarallinen tilanne kesken keikan: "Oli itkua ja huutoa" *Ilta-Sanomat*.  12.10.2017. Viitattu 25.9.2019.
11. 1 2  Nightwish-laulaja Anette Olzon sai pojan keisarileikkauksella *hs.fi*.  1.8.2010. Helsingin Sanomat. Viitattu 13.1.2011.
12. ↑  Radio Nova: Anette Olzon eroaa Nightwishistä *1.10.2012*. Viitattu 5.2.2013.
13. ↑  Anette Olzon jättää Nightwishin *Yle Uutiset*. Viitattu 25.9.2019.
14. ↑  Wallenius, Sanna: Nightwishistä erotettu Anette Olzon: "Bändin pojat päättivät puolestani kaiken" *MeNaiset.fi*.  19.12.2013. Viitattu 19.12.2013.
15. ↑  Nightwish vastaa Anette Olzonin väitteisiin *Me Naiset*.  19.12.2013. Viitattu 4.1.2014.
16. ↑  Joe DiVita: The Dark Element's Anette Olzon: Balancing Life & Return to Music *Loudwire*. Viitattu 18.7.2019. (englanniksi)
17. ↑  The Dark Element – Featuring Anette Olzon and Jani Liimatainen  29.8.2017. Frontiers Music Srl. Viitattu 23.9.2017. (englanniksi)
18. ↑  Toimittaja: Arto Mäenpää: The Dark Element -yhtyeessä laulava Anette Olzon: "On vaikeaa nousta jälleen pohjalta" *KaaosZine*.  8.2.2018. Viitattu 18.7.2019.
19. ↑  Blabbermouth: THE DARK ELEMENT Feat. Former NIGHTWISH Singer, Ex-SONATA ARCTICA Guitarist: Recordings For Second Album Begin *BLABBERMOUTH.NET*.  29.11.2018. Viitattu 18.7.2019.
20. ↑  Brother Firetribe – Heart Full of Fire Rumba
21. ↑  SWALLOW THE SUN: Emerald Forest And The Blackbird *Soundi.fi*. Viitattu 18.7.2019.
22. ↑  Swallow the Sun - Silent Towers - Encyclopaedia Metallum: The Metal Archives *www.metal-archives.com*. Viitattu 18.7.2019.
23. ↑  Nightwishin varjosta ei niin vain päästäkään, huomaa Anette Olzon soololevyllään *Rumba.fi*. Viitattu 18.7.2019.
24. ↑  Nightwish.com: Interview with Anette  24.5.2007. Nightwish.com.  Arkistoitu 26.5.2007. Viitattu 28.5.2007. (englanniksi)
25. ↑  Juha Veli Jokinen: Täällä Nightwish-Anette asuu  28.5.2007. Iltalehti. Viitattu 28.5.2007.
26. ↑  Lehti: Nightwishin Anette erosi!, Ilta-Sanomat, 8.4.2008 (Arkistoitu – Internet Archive)
27. ↑  Anette Olzon karisti raskauskilot vauhdilla – julkaisi kuvia
28. ↑  Hyttinen, Heta: Nightwishin Anette: Syysvauva tulossa! *rytmi.com*.  3.3.2010. rytmi.com. Viitattu 6.3.2010.
29. ↑  Tunnistaisitko Nightwishin ex-laulaja Anette Olzonia tässä asussa? Opiskelee nykyään uudelle alalle *iltalehti.fi*. Viitattu 31.7.2017.
30. ↑  Nyt on mahtipontista soundia – Anette Olzon julkaisi tulevan albuminsa nimikappaleen videoineen *Soundi.fi*.  17.4.2024. Viitattu 17.4.2024.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Anette Olzon**.

Wikisitaateissa on kokoelma sitaatteja aiheesta ***Anette Olzon***. 

* Ylen Elävä arkisto: Nightwishin Tuomas esittelee Anetten
* Anette Olzon Encyclopaedia Metallumissa (englanniksi)

Nightwish

| 
* Tuomas Holopainen
* Kai Hahto
* Emppu Vuorinen
* Floor Jansen
* Troy Donockley
* Jukka Koskinen

 |
| --- |
| 
* Entiset jäsenet: Tarja Turunen
* Sami Vänskä
* Anette Olzon
* Jukka Nevalainen
* Marko Hietala

 |

|  |  |
| --- | --- |
| Studioalbumit | 
* Angels Fall First
* Oceanborn
* Wishmaster
* Century Child
* Once
* Dark Passion Play
* Imaginaerum
* Endless Forms Most Beautiful
* Human. :II: Nature.

 |
| Livealbumit | 
* From Wishes to Eternity
* End of an Era
* Made in Hong Kong (And in Various Other Places)
* Showtime, Storytime
* Vehicle of Spirit
* Decades: Live in Buenos Aires

 |
| Kokoelmat | 
* Wishmastour 2000
* Tales from the Elvenpath
* Bestwishes
* Highest Hopes
* The Sound of Nightwish Reborn
* Lokikirja
* Walking in the Air – The Greatest Ballads
* Decades

 |
| EP:t | 
* Sleeping Sun
* Over the Hills and Far Away

 |
| Singlet | 
* The Carpenter
* Sacrament of Wilderness
* Walking in the Air
* Sleeping Sun
* The Kinslayer
* Sleepwalker
* Deep Silent Complete
* Ever Dream
* Bless the Child
* Nemo
* Wish I Had an Angel
* Kuolema tekee taiteilijan
* The Siren
* Sleeping Sun
* Eva
* Amaranth
* Erämaan viimeinen
* Bye Bye Beautiful
* The Islander
* Storytime
* The Crow, the Owl and the Dove
* Élan
* Endless Forms Most Beautiful
* Alpenglow
* My Walden
* Noise
* Harvest

 |
| Kirjat | 
* Nightwish Songbook
* Nightwish
* Dark Passion Gallery
* Nightwish - Imaginaerum 1642 päivää
* Nightwish - We Were Here

 |
| Videot ja televisio | 
* From Wishes to Eternity
* End of Innocence
* End of an Era
* Imaginaerum
* To Nightwish with Love
* Showtime, Storytime
* Vehicle of Spirit
* Decades: Live in Buenos Aires

 |
| Muuta | 
* Diskografia
* Luettelo kappaleista

 |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana

 |

 |